Case ID: 1198544
Sentence 8: Məhkəmə zamanı şahid qismində dindirilmiş Şahid5 ifadə verərək göstərmişdir ki, Ruslanı uşaq vaxtlarından tanıyır, bir məhəllədə yaşamışlar, o, digər məhəllə uşağı Vasif və Ruslanla daim bir yerdə olmuş, nə problemləri olsa bir-biri ilə bölüşmüş, gücləri çatdığı qədər bir-birinə köməklik etmişlər; xx xxxx 2019-cu il tarixdə saat 22:00 radələrində Yeni Suraxanıya müştəri gətirmiş, orada olanda Vasiflə “WhatsApp” proqramı vasitəsi ilə danışmış, ona Ruslanla birlikdə Türkanda kafedə pivə içdiklərini demiş, o, Yeni Suraxanıdan birbaşa Türkan qəsəbəsinə Ruslanla Nicatın yanına getmiş, bir qədər söhbət etdikdən sonra saat 23:00 radələrində ordan çıxıb məhəlləyə gəlmiş, məhəllədə Vasif evə getmiş, o, təxminən 5-10 dəqiqə Ruslanla qalıb söhbət etdikdən sonra hər biri öz evinə getmişlər; xx xxxx 2019-cu il tarixdə saat 09:00 radələrində işə getmək üçün evdən həyətə düşmüş, həmin vaxt həyətdə olan anası onun blokdan çıxdığını görüb yanına çağıraraq Ruslangilin blokunda nəsə olduğunu ona demiş, o, Ruslana zəng etmiş, sonuncuya zəng çatmadığından yatdığını fikirləşmiş, həmin vaxt bir nəfər qonşu qadın blokda: “Ruslana nəsə olub, həkim gəlib”,demiş, bunu eşidən kimi yuxarı Ruslangilə qalxmış və Ruslanın anasının qucağında, yerin qanın içində olduğunu görmüşdür; Ruslanın sağ qolu sındıqdan sonra Ruslan sağ qolunu işlətməmiş, xasiyyətcədə qorxaq adam olmaqla, canının ağrımasından qorxmuş, qolundan gips söküləndən öldüyü günə kimi kimsə Ruslanla görüşəndə heç vaxt sağ əli ilə salam verməmiş, əlinin ağrımasından qorxmuşdur; Ruslanın ölümündən bir gün əvvəl Türkan qəsəbəsində gələndə Vasiflə Ruslan oturub pivə içmiş, Ruslan sol əli ilə bakalı tutmuş, pivə üçün noxud və saçaqlı pendiri də sol əli ilə götürüb yemiş, həmin günü Ruslan bir neçə bakal pivə içsə də yüngül dərəcədə sərxoş olmuş, öz hərəkətlərini idarə edə bilmiş, ayaq üstə dayana bilmiş, həmçinin danışığıda hər zamanki kimi olmuş, həmin günü onun maşını iləevə qayıdanda sağ əlini istifadə etmədiyi üçün Ruslanın maşına otura bilməsi üçün maşının qabaq qapısını Vasif açmış, Ruslan sağ əli sındığı vaxtdan sonra demək olar ki ümumiyyətlə sağ əlindən istifadə etməmişdir.